**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 553 /2018**

**ΑΔΑ:** Ω1ΖΧΩΨΑ-ΙΙ6



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 65ο/2018 Της 19Ης ΝΟΕΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού επιτροπής διαγωνισμού για την προμήθεια: Προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ ’’**

*Στην Άρτα, σήμερα, 19-11-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***27777/15-11-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (4) έκτακτα θέματα μετά τα τακτικά*

Ο κ. Πρόεδρος εισηγούμενος το 2ο τακτικό θέμα: **Έγκριση ή μη πρακτικού επιτροπής διαγωνισμού για την προμήθεια: Προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ** έθεσε υπόψη της Επιτροπής το από 13-11-2018 πρακτικό της Επιτροπής διαγωνισμού το οποίο έχει ως εξής: Στην Άρτα σήμερα 13/11/2018 ημέρα Τρίτη και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κ.Ρίζου Ευαγγελία ως πρόεδρο και κ. Γιαμούρη Ευάγγελο και κ. Σακκά Βασίλειο ως μέλη, για να προβεί στη διενέργεια διαπραγμάτευσης με κριτήριο κατακύρωσης την πλέον συμφέρουσα από οικονομική άποψη προσφορά (συμφερότερη προσφορά), για την ανάδειξη οικονομικού φορέα για την προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ.

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την υπ’ αριθμ. 18/2018 μελέτη προμήθειας οχήματος για τις ανάγκες του ΚΔΑΠ ΜΕΑ της ΔΗΚΕΔΑ.
3. Την υπ’ αριθμ.503/2018 Απόφαση Οικονομικής Επιτροπής με την οποία αποφασίστηκε η προσφυγή στη διαδικασία της διαπραγμάτευσης
4. Την υπ’ αριθμ.26028/26-10-2018 ανακοίνωση διενέργειας διαπραγμάτευσης

ΔΕΧΘΗΚΕ

Στο τμήμα πρωτοκόλλου του Δήμου μας έναν (1) κλειστό φάκελο προσφοράς για την ανωτέρω προμήθεια.

Οι συμμετέχοντες που υπέβαλλαν την προσφορά μέσω πρωτοκόλλου είναι :

1. ΠΑΝΑΓΙΩΤΗΣ ΝΑΝΟΣ (αριθμ.πρωτ.27543/13-11-2018)

Η Επιτροπή αποσφράγισε τα δικαιολογητικά συμμετοχής και διαπιστώθηκε ότι ο συμμετέχων δεν είχε τα νόμιμα και τυπικά προσόντα καθώς συμπλήρωσε στο έντυπο ΤΕΥΔ τα εξής:

1. Στην ερώτηση «Μπορεί ο οικονομικός φορέας να επιβεβαιώσει ότι:

α) δεν έχει κριθεί ένοχος σοβαρών ψευδών δηλώσεων…..

β) δεν έχει αποκρύψει τις πληροφορίες αυτές. …

γ) ήταν σε θέση να υποβάλλει χωρίς καθυστέρηση τα δικαιολογητικά……

δ)δεν έχει επιχειρήσει να επηρεάσει με αθέμιτο τρόπο …… τον αποκλεισμό, την επιλογή ή την ανάθεση;»

απάντησε ΟΧΙ σημειώνοντας το αντίστοιχο σημείο.

1. Στο Μέρος IV: Κριτήρια επιλογής,

α. Γενική ένδειξη για όλα τα κριτήρια επιλογής ….. στην ερώτηση «Πληροί όλα τα απαιτούμενα κριτήρια επιλογής;» απάντησε ΟΧΙ σημειώνοντας το αντίστοιχο σημείο.

Η Επιτροπή γνωμοδοτεί ότι η επιχείρηση ΠΑΝΑΓΙΩΤΗΣ ΝΑΝΟΣ λόγω των ανωτέρω πρέπει να αποκλειστεί από την διαδικασία διαπραγμάτευσης και επειδή ήταν η μοναδική προσφορά στη διαδικασία, η Επιτροπή προτείνει τη ματαίωση της διαδικασίας διαπραγμάτευσης και την επανάληψή της με τους ίδιους όρους.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 13-11-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 13-11-2018 πρακτικό της επιτροπής διαγωνισμού για την προμήθεια: **Προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ** σύμφωνα με το οποίοη επιχείρησηΠΑΝΑΓΙΩΤΗΣ ΝΑΝΟΣ αποκλείεται επειδή δεν έχει τα νόμιμα και τυπικά προσόντα όπως φαίνεται στο έντυπο του ΤΕΥΔ.

**Β.** Εγκρίνει την επανάληψη της διαδικασίας διαπραγμάτευσης με τους ίδιους όρους.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 553/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*